**Protokoll 11/23 fra styremøtet til Norges Blindeforbund Rogaland**

**Sted:** Frelsesarméens lokaler i Haugesund

**Tid:** 14. november 2023, klokken 10.00-15.00

Til stede fra styret: Vibeke Kaarstad, styreleder

 Paul Magne Mariussen, nestleder

Johnny Stangeland, styremedlem

 Øyvind Lindland, styremedlem

 Elin Frønsdal, styremedlem

 Malinn-Tomine Busch, varamedlem

Til stede fra

administrasjonen: Leif Søfting, fungerende daglig leder

Heidi Reisvold, sekretær

Meldt forfall : Tore Nærland, varamedlem

**Saksliste:**

Sak 153/23 Godkjenning av innkalling og saksliste

Sak 154/23 Godkjenning av Protokoll 10/23

Sak 155/23 Styreregler Norges Blindeforbund Rogaland

Sak 156/23 Muntlige orienteringssaker

Sak 157/23 Skriftlige orienteringssaker

Sak 158/23 Økonomi

Sak 159/23 Evaluering Høstmøtet 2023

Sak 160/23 Årsmøtet 2024

Sak 161/23 Sentralstyrets utvalg for perioden 2024 til 2025

Sak 162/23 Gjennomgang av instrukser for styrer i Norges Blindeforbund

Sak 163/23 Orientering om Hvelvet: arkiv av blant annet styredokument

Sak 164/23 Medlemspleie

Sak 165/23 Utenlandstur

Sak 166/23 Prosjekter

Sak 167/23 Valg av styrer og valgkomité FFO Rogaland

Sak 168/23 Eventuelt

**Sak 153/23 Godkjenning av innkalling og saksliste**

Fylkesleder Vibeke Kaarstad spurte om noen hadde innvendinger til innkalling og sakslisten.

**Vedtak**:

Godkjent.

**Sak 154/23 Godkjenning av Protokoll 10/23**

**Vedtak**:

Godkjent via omsending.

**Sak 155/23 Styreregler Norges Blindeforbund Rogaland**

**Vedtak**:

Styreregler var lest i forkant av styremøtet.

Tatt til etterretning.

**Sak 156/23 Muntlige orienteringssaker**

Søfting informerte om at det planlegges ombygging av etasjen vi har kontorer, i Luramyrveien 25A. FFO har dessuten kommet med et innspill om at prisene har steget betraktelig som igjen vil si at Norges Blindeforbund Rogaland vil få økte kostnader for kontorene, fra 500,- pr kontor til 1500,-. kroner per kontor per måned. Stangeland mener vi bør finne ut hvor lang oppsigelsestiden er.

Søknaden til Helse Vest er «ute» nå. Søfting legger opp til å søke Helse Vest om kroner 110 000,-.

Stangeland har vært i rådet i fylket. De ønsker 10% økning på TT-ordningen. De vil avvente med 20%. Kolumbus kommer med en ny ordning.

Stangeland har vært på befaring på Munch muséet i Oslo. Muséet hadde dessverre ikke synstolkning på søndager.

Kaarstad har bistått med en søknad som skal sendes til DAM-stiftelsen når det gjelder Stavanger museum.

**Vedtak**:

Tatt til orientering.

**Sak 157/23 Skriftlige orienteringssaker**

Ingen skriftlige saker mottatt.

**Vedtak**:

Tatt til orientering.

**Sak 158/23 Økonomi**

Søfting gikk gjennom inntekter og utgifter. Ingen store overraskelser, vi ligger fortsatt an til et underskudd for året, men mye avhenger av inntektene de siste 2 månedene. Nestleder Mariussen uttrykt bekymring for underskuddet og foreslo styret ser nærmere på både utgifter og inntekter neste møte.

**Vedtak**:

Orienteringen tatt til etteretning, og det foreslås at Atle Lunde kontaktes i forhold til Funkis Rogaland, og mulig midler derfra.

**Sak 159/23 Evaluering Høstmøtet 2023**

Kaarstad har fått gode tilbakemeldinger fra medlemmer.

Opplegget fungerte bra, bortsett fra lyden på håndholdt/mikrofon. Et stort hotell med til dels lange avstander, men alt i alt et vellykket arrangement. Det ble særlig lagt merke til at personalet i restauranten var svært serviceminded overfor medlemmer som trengte hjelp på buffeten til frokost og lunch.

Det er ikke like lett å se hvem som trenger mer hjelp enn andre. Kaarstad foreslo at de som trenger hjelp, kan rekke opp hånden og dermed bli notert på en liste.

Stor stas at Ole Karsten Leirvåg ble tildelt gullnål for sin innsats.

**Vedtak**:

Tatt til orientering.

**Sak 160/23 Årsmøtet 2024**

Scandic Stavanger City, Clarion Hotel Energy, Strawberry Residence Sandnes er aktuelle hotel. Administrasjonen sender ut forespørsel på pris.

Helgen 12.-14. april 2024 er tidligere vedtatt skal være årsmøtehelg.

**Vedtak**:

Tatt til orientering.

**Sak 161/23 Sentralstyrets utvalg for perioden 2024 til 2025**

* Interessepolitisk utvalg

**Vedtak**:

Norges Blindeforbund Rogaland sender forslag på Stangeland til Interessepolitisk utvalg.

* Internasjonalt utvalg

**Vedtak**:

Norges Blindeforbund Rogaland sender forslag på Tore Nærland til Internasjonalt utvalg.

* Serviceutvalg

**Vedtak**:

Norges Blindeforbund Rogaland sender forslag på Malinn-Tomine Busch til serviceutvalget.

* Foreldreutvalget

**Vedtak**:

Norges Blindeforbund Rogaland sender forslag på Elin Frønsdal til foreldreutvalget.

* Førerhund utvalget

**Vedtak**:

Norges Blindeforbund Rogaland sender forslag på Anders Tveit til førerhund utvalget.

* Mangfold- og likestillingsutvalget

**Vedtak**:

Norges Blindeforbund Rogaland sender forslag på Malinn-Tomine Busch til mangfold- og likestillingsutvalget.

* Organisasjonsutvalget

**Vedtak**:

Norges Blindeforbund Rogaland sender forslag på Paul Magne Mariussen til organisasjonsutvalget.

* Legatstyret

**Vedtak**:

Norges Blindeforbund Rogaland sender forslag på Elin Frønsdal til legatstyret.

**Sak 162/23 Gjennomgang av instrukser for styrer i Norges**

 **Blindeforbund**

Søfting gikk gjennom «Instruks for fylkeslagenes styrer i Norges Blindeforbund» som ble vedtatt av Landsstyret 1-3 april 2022. Det bel særlig lagt vekt på habilitetsreglene, økonomistyring og de generelle reglene rundt godt styrearbeid. Styret diskuterte om man framover skulle arrangere styreopplæring for medlemmene, eventuelt sammen med andre fylkeslag.

**Vedtak**:

Tatt til orientering.

**Sak 163/23 Orientering om Hvelvet: arkiv av blant annet**

 **Styredokument**

 Blindeforbundets dokumentarkiv som kan brukes av både administrasjonen og alle medlemmer som er registrert med en epostadresse på Medlemssenteret.

<https://hvelvet.blindeforbundet.no>

er lenken man går inn på.

For å logge seg inn bruker man e-post adressen man er registrert med, man får så tilsendt er epost og kan opprette et passord for tilgang

I Hvelvet kan man lese alt av styredokumenter, vedtak og protokoller. Bra kilde til informasjon for alle medlemmer.

**Vedtak**:

Rogaland bær etter hvert ta i bruk Hvelvet som styredokumenter, referat fra årsmøte og hæsrtmøte etc.

**Sak 164/23 Medlemspleie**

* Hvor mange medlemmer er vi per dags dato?

Per 13. november har Norges Blindeforbund Rogaland 503 medlemmer.

**Vedtak**:

Tatt til orientering.

* Treningssentre

**Vedtak**:

Det sendes ut e-post til styret og medlemmer.

* Innsendt sak fra Haugesund og omland lokallag om opplæring i

IKT

Dette er et stort prosjekt som er vanskelig for lokallaget å gjennomføre, derav brev til Fylkesstyret i Rogaland. Opplæringen kan for eksempel foregå på aktivitetssentrene.

Norges Blindeforbund Rogaland er interesserte i å bli med på gjennomføringen av opplæring i IKT.

**Vedtak**:

Saken settes opp til neste styremøte som egen sak.

* Interessen for arrangement hos klatrepark i Nord-fylket

Interessen er for dårlig i Nord-fylket til å arrangere et slikt arrangement i Nord-fylket.

**Vedtak**:

Tatt til orientering.

**Sak 165/23 Utenlandstur**

Vi har fått et tilbud, men det ble etter styrets vurdering for dyrt. Administrasjonen sender ut flere forespørsler og ser om det er mulig å få ned prisen.

**Vedtak**:

Suldal Billag og Knapphus Buss kontaktes for tilbud i tillegg til de vi har fått inn.

**Sak 166/23 Prosjekter**

* Tandemsykkel: veien videre. Se vedlagte referat.

Man ønsker at tandemsykkelgruppe blir «sykkelstyre».

**Vedtak**:

Saken om sykkelstyret settes opp som egen sak på neste styremøte.

* «Ut på tur med lite syn»

11 personer var på tur 1. november. Det legges opp til ny tur i desember.

**Vedtak**:

Tatt til orientering.

**Sak 167/23 Valg av styrer og valgkomité FFO Rogaland**

Søfting informerte om brev fra FFO hvor de inviterer oss til å foreslå medlemmer til styre og valgkomite. Frist for innmelding av kandidater er 15.januar 2024.

**Vedtak**:

Saken settes opp på neste styremøte.

**Sak 168/23 Eventuelt**

* Bytting av dato for styremøtet fra 5. desember til 12. desember.

**Vedtak**:

Neste styremøte blir 12. desember. Møtet blir i Stavanger og styrelder kommer tilbake med tidspunkt og sted.